केंद्रीय माध्यमिक शिक्षा बोर्ड (सीबीएसई) अगिला शैक्षिक सत्र सं इंटरनेशनल बोर्ड बनि जाएत। दरअसल अगिला सत्र सं सीबीएसई अंतरराष्ट्रीय छात्रक सभहक लेल एक नव पाठ्यक्रम शामिल करए जा रहल अछि। एकर बाद,आन देशक स्कूल मे एहि पाठ्यक्रम कें पढ़एबाक मान्यता सेहो देत।
 दैनिक नई दुनिया अपन सूत्रक हवाले सं लिखैत छथि कि जेना एखन इतिहास में भारतीय इतिहास बताओल जाइत छैक तहिना नव सिलेबस मे विश्व इतिहासक बात कएल जेतैक। नबका सिलेबस अंतरराष्ट्रीय स्तर कें हएत आ ओहि मे अँतरराष्ट्रीय पहलू कें जोड़ल जाएत। अगिले सत्र सं नव सिलेबस कक्षा एक आर नओ सं शुरू कएल जाएत जकर बाद ई प्रत्येक वर्ष हर कक्षा में शुरू हएत । नव सिलेबस में क्रियाकलाप पर बेसी जोर देल जेतैक।
 केंद्रीय विद्यालय मे प्रवेश लेल सांसद आ मंत्री सभहक कोटा खत्म करबाक तैयारी भ रहल अछि। एखन धरि मंत्री आर सांसद सभ केंद्रीय विद्यालय में दाखिला लेल सिफारिश करैत छलाह। मुदा केंद्रीय विद्यालय संगठन केर गवर्निंग बॉडी कें बैठक में ई निर्णय लेल गेल छैक जे आब ई परिपाटी खत्म कएल जाए। बैठक में स्वयं मानव संसाधन विकास मंत्री कपिल सिब्बलबतौर अध्यक्ष उपस्थित छलाह।
 ज्ञातव्य जे एहि कोटा व्यवस्थाक अनुसार,मानव संसाधन विकास मंत्री 1200 बच्चा कें आर प्रत्येक सांसद दू-दू टा बच्चा कें अपन कोटा सं एडमिशन दिया सकैत छथि। कोटा के तहत, लोकसभा सांसद अपन क्षेत्रक दू टा बच्चा कें आर राज्यसभा सांसद जाहि राज्यक प्रतिनिधित्व करैत छथि ओहि ठामक दू बच्चा कें प्रवेश दिया सकैत छथि। देशभरिक 981 केंद्रीय विद्यालय में कुल 10 लाख सीटें छैक।
 इंदिरा गांधी राष्ट्रीय मुक्त विश्वविद्यालय (इग्नू) शारीरिक रूप सं अस्वस्थ लोक सभहक लेल नव कार्यक्रम शुरू कएलक अछि। विश्वविद्यालय मे मानसिक मंदता, दृष्टिहीनता, वधिरता कें साथ-साथ विशेष शिक्षा में एम. ई डी आर परामर्श तथा परिवार थेरेपी कार्यक्रमक शुरुआत कएल गेल छैक। एतबे नहि,इग्नू वधिर छात्रक व्यावसायिक लाभ लेल नव सांकेतिक भाषा कार्यक्रम सेहो शुरू कएने अछि।
 आब दसमी कें छात्र सभ अपन अंग्रेजी किताब में बदलाव देया सुझाव द सकताह। केंद्रीय माध्यमिक शिक्षा बोर्ड (सीबीएसई) दसमी कें अंग्रेजी पाठ्यपुस्तक में बदलाव करबाक योजना बना रहल अछि। ई बदलाव छात्र आर शिक्षकलोकनिक प्रतिक्रिया केर आधार पर कएल जाएत।
 सीबीएसई बदलाव करए सं पूर्व, छात्र आर शिक्षक सभ सं पुस्तक देया जानकारी जुटा रहल अछि। एहि लेल एक फीडबैक फार्म सेहो तैयार कएल गेल छैक। सीबीएसई केर कहब छैक जे पोथी तखने नीक भ सकैछ जखन एहिमे पढ़एवलाक संग पढ़बएवलाक विचार लेल जाए।
 एहि लेल सीबीएसई सभ स्कूल कें प्राचार्य कें सूचित क देने अछि। फार्म सीबीएसई वेबसाइट सं सेहो लेल जा सकैछ। बोर्ड शिक्षकलोकनिक माध्यम सं इहो जानए चाहैत अछि कि ओ सभ अंग्रेजी में देल गेल टॉपिक सं संतुष्ट छथि वा नहि, की कोनो पाठ एहिसं हटाएल जएबाक चाही आ एहि मे कोन टॉपिक जोड़ल जएबाक चाही,भाषा सरल आर सहज अछि कि नहि, पुस्तक मे आओरो कोनो क्रियाकलाप जोड़ल जएबाक चाही कि नहि आदि-आदि।
 तहिना,पोथी पर छात्र सं ई पूछल जा रहल छैक जे पुस्तक कें भाषा,जानकारी,गतिविधयां,टॉपिक ठीक छैक वा नहि। छात्र सभ सं सीसीई सं संबंधित जानकारी सेहो लेल जा रहल छैक।
 राज्य में केन्द्रीय कृषि विश्वविद्यालय खुजि गेलाक स्थिति मे 24 कृषि संस्थान ओकर अंतर्गत आबि जाएत। कृषि विभाग एहन सभ संस्थानक सूची जारी क देने अछि। तकर बाद,राज्य सरकार कें विश्र्वविद्यालयक अधीन मात्र 31टा कृषि संस्थान रहि जाएत। कृषि विभाग द्वारा जारी सूची कें मुताबिक, एहि मे फैकल्टी आफ एग्रीकल्चर (पूसा), तिरहुत कालेज आफ एग्रीकल्चर (ढोली), कालेज आफ होम साइंस (पूसा), कालेज आफ फिशरीज (ढोली), कालेज आफ बेसिक साइंस एंड ह्यूमनिटीज (पूसा), सुगरकेन रिसर्च इंस्टीच्यूट (पूसा), एनिमल प्रोडक्शन रिसर्च इंस्टीच्यूट (पूसा), रीजनल रिसर्च सबसेंटर (माधोपुर), बनाना रिसर्च स्टेशन (हाजीपुर), हार्टिकल्चर रिसर्च स्टेशन (बिरौली), डीप वाटर राइस रिसर्च स्टेशन (बिरौल), राइस रिसर्च स्टेशन (झंझारपुर) और खुदावंदपुर, सरैया, जाले, हरिहारपुर, भगवानपुर हाट, माधोपुर, बिरौली, सारण, गोपालगंज, पिपराकोठी आ शिवहर स्थित कृषि विज्ञान केन्द्र शामिल छैक। बिहार कृषि महाविद्यालय (सबौर), मंडन भारती कृषि महाविद्यालय (अगवानपुर), बिहार पशु चिकित्सा महाविद्यालय (पटना), उद्यान कृषि महाविद्यालय (नूरसराय), क्षेत्रीय अनुसंधान केन्द्र (अगवानपुर)आदि राज्यक विश्वविद्यालय कें अधीन रहत।
 Subscribe to: Posts (Atom)